Zadeva C‑471/11
Cido Grupa SIA
proti
Valsts ieņēmumu dienests
(Predlog za sprejetje predhodne odločbe,
ki ga je vložilo Augstākās Tiesas Senāts)
„Pristop novih držav članic – Prehodni ukrepi – Kmetijski proizvodi – Sladkor –Uredba (ES) št. 60/2004 – Stopnja in osnova dajatve na presežne zaloge“
Povzetek – Sodba Sodišča (šesti senat) z dne 6. septembra 2012
Pristop novih držav članic – Akt o pristopu iz leta 2003 – Kmetijstvo – Skupna ureditev trgov – Prehodni ukrepi v sektorju sladkorja – Izločitev presežnih zalog – Uredba št. 60/2004 – Obdavčenje presežnih zalog – Določitev stopnje in osnove dajatve
(Uredba Komisije št. 60/2004, člen 6(3), tretji pododstavek)
Člen 6(3), tretji pododstavek, Uredbe št. 60/2004 o prehodnih ukrepih v sektorju sladkorja zaradi pristopa Češke, Estonije, Cipra, Latvije, Litve, Madžarske, Malte, Poljske, Slovenije in Slovaške, kakor je bila spremenjena z Uredbo št. 1667/2005, je treba razlagati tako, da je osnova za dajatev na presežno zalogo sladkornega sirupa (oznaka KN 2106 90 59) količina belega sladkorja (KN 1701 99 10), ki je dejansko vsebovana v tem proizvodu, in stopnja te dajatve stopnja uvozne dajatve na beli sladkor, povečana za 1,21 EUR/100 kg.
(Glej točke od 21 do 23 in izrek.)